OpenLLM-France/wikimedia huggingface dataset:
# Mokane

Mokane és una població dels Estats Units a l'estat de Missouri. Segons el cens del 2000 tenia 188 habitants.

## Demografia

Segons el cens del 2000, Mokane tenia 188 habitants, 77 habitatges, i 48 famílies. La densitat de població era de 242 habitants per km².
Dels 77 habitatges en un 39% hi vivien nens de menys de 18 anys, en un 49,4% hi vivien parelles casades, en un 14,3% dones solteres, i en un 36,4% no eren unitats familiars. En el 29,9% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3.
Per edats la població es repartia de la següent manera: un 28,7% tenia menys de 18 anys, un 8% entre 18 i 24, un 31,4% entre 25 i 44, un 18,6% de 45 a 60 i un 13,3% 65 anys o més.
L'edat mediana era de 32 anys. Per cada 100 dones de 18 o més anys hi havia 86,1 homes.
La renda mediana per habitatge era de 55.625 $ i la renda mediana per família de 73.750 $. Els homes tenien una renda mediana de 44.250 $ mentre que les dones 20.750 $. La renda per capita de la població era de 20.175 $. Entorn del 6,5% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mokane». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Mokane». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Minakawaïta

La minakawaïta és un mineral de la classe dels sulfurs. Rep el nom pel mineralogista japonès Tetsuo Minakawa (n. 1950) de la Universitat d'Ehime per la seva destacada contribució a la mineralogia descriptiva de Kyushu i Shikoku, al Japó.

## Característiques

La minakawaïta és un antimonur de fórmula química RhSb. Va ser aprovada com a espècie vàlida per l'Associació Mineralògica Internacional l'any 2019. Cristal·litza en el sistema ortoròmbic. És l'anàleg d'antimoni de la cherepanovita.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu Nacional de la Natura i la Ciència (Japó), amb els números d'espècimen:cnsm-46296 i nsm-46297.

## Formació i jaciments

Va ser descoberta a Haraigawa, dins el districte de Shimomashiki, a la prefectura de Kumamoto (Japó), on es troba a la capa superficial externa de grans de PGM. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Minakawaite» (en anglès). Mindat. [Consulta: 2 agost 2021].
# Moviment Baas Àrab

El Moviment Baas Àrab (en àrab: حركة البعث العربي) (transliterat: Harakat Al-Baas Al-Arabí) també literalment traduït com a Moviment de la Resurrecció Àrab o Moviment del Renaixement Àrab, va ser el moviment polític baasista i predecessor del Partit Baas Àrab i Socialista. El partit va ser nomenat per primera vegada Moviment Àrab Ihya (Harakat Al-Ihya Al-'Arabi) literalment traduït com a Moviment de la Revitalització Àrab, fins a 1943 quan va adoptar el nom de "Baas". Va ser fundat en 1940 per Michel Aflaq. Els seus fundadors, Aflaq i Bitar, estaven associats amb el nacionalisme àrab i amb el socialisme àrab.

## Història

El moviment es va formar en 1940 com el Moviment Àrab Ihya, per part de l'expatriat sirià Michel Aflaq.
Poc després de la seva fundació, el moviment es va involucrar en activitats anti-colonials militants nacionalistes àrabs, incloent Aflaq fundant el Comitè Sirià per a l'Ajuda a l'Iraq que va ser creat en 1941 per donar suport al govern anti-britànic i pro-Eix de l'Iraq contra els britànics durant la Guerra Anglo-Iraquiana de 1941. El Comitè sirià va enviar armes i voluntaris per lluitar al costat de les forces iraquians contra els britànics.
Aflaq va intentar sense èxit ser candidat per a les eleccions parlamentàries sirianes de 1943. Després de la derrota electoral de Síria, el Moviment va buscar la cooperació amb altres partits a les eleccions a Síria, incloent el Moviment Socialista Àrab de Akram El-Hourani.
El Partit es va convertir en el Partit Baas Àrab en 1947, i el Moviment Socialista Àrab del-Hourani es va fusionar més tard en el partit en la dècada de 1950 per establir el Partit Baas Àrab i Socialista.

## Referències

* ↑ Jasim M. Abdulghani. Iraq & Iran: the years of crisis. Croom Helm, Ltd., 1984. Pp. 27.
* ↑ Michel Curtis. People and Politics in the Middle East. Transaction Books. Pp. 132, 139.
* ↑ Michel Curtis. People and Politics in the Middle East. Pp. 132.
* ↑ David Seddon. A political and economic dictionary of the Middle East. London, England, UK: Taylor & Francis e-library, 2005. Pp. 19.
* ↑ Ghareeb, Edmund A.; Dougherty, Beth K. Historical Dictionary of Iraq. Lanham, Maryland and Oxford: The Scarecrow Press, Ltd., 2004. Pp. 2.
* ↑ Rami Ginat. Egypt's incomplete revolution: Lutfi al-Khuli and Nasser's socialism in the 1960s. Routledge, 1997. Pp. 11.
* ↑ Spencer Tucker. The Encyclopedia of Middle East Wars: The United States in the Persian Gulf, Afghanistan, and Iraq Conflicts, Volume 1. Santa Barbara, California, USA: ABC-CLIO, 2010. Pp. 30
# Moviment Bolivarià Revolucionari-200

El Moviment Bolivarià Revolucionari-200 o MBR-200 (Movimiento Bolivariano Revolucionario-200 en castellà, també conegut, en una primera fase, com a Exèrcit Popular Revolucionari-200 o EPR-200) va ser el nom que va prendre un grup polític organitzat per militars progressistes de forma clandestina a l'interior de la Força Armada Nacional de Veneçuela.

## Orígens

L'MBR-200, fundat el 1982 pren el seu nom en homenatge al líder de la independència sud-americana, Simón Bolívar, amb motiu del bicentenari del naixement d'aquest personatge.
El seu principal dirigent va ser el militar progressista Hugo Chávez, expresident de Veneçuela.
Durant anys el MBR-200 va centrar la seva tasca a difondre el pensament de Simón Bolivar i l'ideari progressista a l'interior de l'exèrcit.

## El "Caracazo" i la insurrecció de 4 de febrer

Quan el 1989, arran del "Caracazo" el govern veneçolà encapçalat per Carlos Andrés Pérez va ordenar a l'exèrcit la repressió militar del moviment popular de protesta contra les mesures dictades pel Fons Monetari Internacional, massacrant als manifestants el MBR-200 es va mostrar contrari a la repressió i molts dels seus membres es van negar a participar-hi.
A conseqüència d'això, el 4 de febrer de 1992 el MBR-200 va liderar un intent de cop d'estat contra Carlos Andrés Pérez, insurrecció que va fracassar, essent els seus principals dirigents empresonats.

## La Revolució Bolivariana

L'MBR-200 va ser un dels grups que va participar en la creació de l'organització d'esquerres Moviment Cinquena República que, sota el lideratge d'Hugo Chávez, es va imposar en les eleccions presidencials del 6 de desembre de 1998, iniciant el procés conegut com a Revolució Bolivariana.
Poc després el MBR-200 es va dissoldre i els seus dirigents es van incorporar plenament a la vida política del país.
Tot i que alguns dels seus dirigents es van passar posteriorment a l'oposició contra els successius governs democràtics de Chávez, la majoria dels seus membres continuen participant en aquests governs.
# Mikrogeophagus ramirezi

Mikrogeophagus ramirezi és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 3,4 cm de longitud total.

## Hàbitat

És una espècie de clima tropical entre 27 °C-30 °C de temperatura.

## Distribució geogràfica

Es troba a Sud-amèrica: conca del riu Orinoco a Veneçuela i Colòmbia.

## Referències

* 1 2 3 FishBase (anglès)
* ↑ Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Schliewen, U.K., 1992. Aquarium fish. Barron's Education Series, Incorporated. 159 p.
* ↑ Kullander, S.O., 1998. A phylogeny and classification of the South American Cichlidae (Teleostei: Perciformes). p. 461-498. A: L.R. Malabarba, R.E. Reis, R.P. Vari, Z.M. Lucena i C.A.S. Lucena (eds.) Phylogeny and classification of neotropical fishes. Porto Alegre, Edipucrs. 603 p.

## Enllaços externs

* AQUATAB
# Mirzamys louiseae

Mirzamys louiseae és una espècie de mamífer rosegador de la família dels múrids. És endèmic de la banda papú de la serralada de Pegunungan Bintang. Té el pelatge de color marró grisenc fosc tant al dors com al ventre. Fa 222 mm de llargada de mitjana. El seu nom específic, louiseae, commemora alhora el Llac Louise, una de les localitats on s'ha trobat aquesta espècie, i la zoòloga estatunidenca Louise Hickock Emmons.

## Referències

* ↑ Helgen, K. M.; Helgen, L. E. 2009. «Chapter 8. Biodiversity and Biogeography of the Moss-mice of New Guinea: A Taxonomic Revision of Pseudohydromys (Muridae: Murinae)». Bulletin of the American Museum of Natural History, 331: 230-313.
# Mitcy Larue

Mitcy Larue (segle XX) és membre de l' Assemblea Nacional de les Seychelles. Mestra de professió, és membre del Front Progressista Popular de les Seychelles i va ser escollida per primera vegada a l'Assemblea el 1993. Va exercir com a ministra de Família des del 2018 fins al 2020.

## Referències

* ↑ «President Faure announces Cabinet Reshuffle». State House Seychelles. [Consulta: 30 octubre 2020].
* ↑ «Assembly approves nomination of three ministers». Nation of Seychelles, 29-10-2020. [Consulta: 30 octubre 2020].
# Mite de l'androgin

El mite de l'androgin és una de les al·legories o mites de Plató. Es troba en l'obra El convit, en el capítol en què parla Aristòfanes.
El mite relata que en el passat els éssers humans eren com dos cossos enganxats per l'esquena. Eren de forma esfèrica i tenien quatre cames, quatre braços i un sol cap amb dues cares col·locades en direcció oposada. N'hi havia de tres tipus: aquells que eren compostos per dos cossos d'home, els de dos cossos de dona, i els que eren compostos d'un cos d'home i un de dona. Cada tipus era doncs un sexe: el masculí, descendent del Sol, el femení, descendent de la Terra i l'androgin, descendent de la Lluna. Tenien una força extraordinària i un gran orgull, fins al punt que van conspirar contra els déus i van intentar pujar fins al cel per atacar-los.
Aleshores Zeus i els altres déus van deliberar què havien de fer-ne i no trobaven cap solució. No podien matar-los, ja que els déus s'haurien quedat sense els honors i els sacrificis rebuts per part dels humans. Finalment, van decidir dividir-los per la meitat per fer-los més febles i repartir-los per tot el món.
D'aquesta manera, els éssers resultants anaven cercant la seva meitat a fi de completar-se. Tots aquells humans que són partició de l'individu mig home mig dona, que aleshores s'anomenava androgin, se senten atrets per les dones (serien heterosexuals). Totes aquelles dones que són partició de l'ésser amb dos cossos de dona, no paren cap atenció als homes sinó que tendeixen cap a les dones (serien lesbianes). En canvi, tots aquells que són partició de l'ésser amb dos cossos de mascle, estimen només els homes (serien gais). Quan els amants troben per atzar aquella meitat de si mateixos, aleshores resten meravellosament corpresos per amistat, afinitat i amor, sense que desitgin separar-se l'un de l'altre cap estona, i romanen units durant tota la vida.

## Referències

* ↑ «Platonic myths The Myth of Aristophanes - "Outre Monde"» (en anglès). [Consulta: 19 setembre 2013].
* ↑ «Wiki Plató - Antropologia». Arxivat de l'original el 27 de juliol 2018. [Consulta: 19 setembre 2013].
* ↑ «El mite dels Andrògens - Aracne fila i fila». [Consulta: 19 setembre 2013].
* ↑ «Platón “El Banquete” “El Mito del Andrógino” - La Audacia de Aquiles». [Consulta: 19 setembre 2013].

## Vegeu també

* Ànima bessona.

## Enllaços externs

* Vídeo il·lustratiu del mite de l'androgin - "Youtube" (francès).
* Text complet d'El convit de Plató a "wikisource.org" (castellà).
# Mitxúrina (Tambov)

* Per a altres significats, vegeu «Mitxúrina».
Mitxúrina (en rus: Мичурина) és un poble (un possiólok) de l'óblast de Tambov, a Rússia, segons el cens del 2010 tenia 565 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Miturga

Miturga és un gènere d'aranyes araneomorfes de la família dels família dels mitúrgids (Miturgidae). Fou descrit per primera vegada l'any 1870 per T. Thorell.

## Taxonomia

Segons el World Spider Catalog amb data del 2018, Miturga te reconegudes les següents 17 espècies, totes d'Austràlia:
* Miturga agelenina Simon, 1909
* Miturga albopunctata Hickman, 1930
* Miturga annulipes (Lucas, 1844)
* Miturga australiensis (L. Koch, 1873)
* Miturga catograpta Simon, 1909
* Miturga fagei Kolosváry, 1934
* Miturga ferina Simon, 1909
* Miturga gilva L. Koch, 1872
* Miturga impedita Simon, 1909
* Miturga lineata Thorell, 1870
* Miturga necator (Walckenaer, 1837)
* Miturga occidentalis Simon, 1909
* Miturga parva Hogg, 1914
* Miturga severa Simon, 1909
* Miturga splendens Hickman, 1930
* Miturga thorelli Simon, 1909
* Miturga whistleri Simon, 1909

## Referències

* 1 2 3 (anglès) World Spider Catalog: Miturga Thorell, 1870 en la família Miturgidae +base de dades
* 1 2 Thorell, T. (1870c). Araneae nonnullae Novae Hollandie, descriptae. Öfversigt af Kongliga Vetenskaps-Akademiens Förhandlingar 27: 367-389.
# Molí Boixadera

El Molí Boixadera és un molí de Mont-roig, al municipi dels Plans de Sió (Segarra), inclòs a l'Inventari del Patrimoni Arquitectònic de Catalunya.

## Descripció

És un antic molí fariner actualment en desús, al qual durant el segle XX es va adossar un habitatge.
Pel que fa a l'estructura originària, presenta planta baixa i dues plantes superiors, realitzat amb paredat i arrebossat. A la planta baixa era on estava ubicat el molí, on encara es conserven algunes de les seves estructures originals, així a la part del davant hi trobem un gran arc de mig punt, mitjançant el qual s'accedia a l'interior del molí, mentre que a la part posterior es conserven altres estances, posteriorment utilitzades per usos ramaders, així com l'antiga estructura per recollir l'aigua del riu o séquia per fer funcionar el molí, o l'antiga estructura del celler, visible des de fora mitjançant un arc de mig punt ubicat a nivell del terra.
La primera planta era utilitzada com a habitatge, al qual s'accedia per una galeria situada damunt l'arc de mig punt que donava accés al molí, on es troba la porta d'accés i una finestra de mitjanes dimensions, amb un cos adossat posteriorment realitzat amb maó. La segona planta o golfes presenta petites obertures quadrangulars per il·luminar el seu interior.

## Referències

* 1 2 3 «Molí Boixadera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 maig 2016].
# Muralla de Mont-roig del Camp

La Muralla de Mont-roig del Camp és una construcció del municipi de Mont-roig del Camp (Baix Camp) protegida com a bé cultural d'interès local.

## Descripció

L'antiga muralla de Mont-roig del camp passava per l'actual carrer de la Murada, plaça de Miró i carrer Mare de Déu de la Roca. El castell estava situat on actualment hi ha l'Església Nova i de la muralla queden molt poques restes.
Al carrer Mare de Déu de la Roca número 6 es troba la Casa dels Torrells que té una de les torres que probablement estava integrada a la muralla. És de planta quadrada i teulada a una vessant, té uns 16 metres d'alçada i és de fàbrica de maçoneria i carreus. Aquesta torre també és coneguda com dels moros.
A la Plaça de Joan Miró, al final del carrer Major, es troba el Portal d'Avall, també conegut com a portal de l'Església o del carrer Major. Antigament estava custodiat per una torre. Pel cantó de la plaça, el portal és un arc de mig punt adovellat amb un escut amb la data de 1595. Pel cantó del carrer Major agafa la forma d'arc rebaixat.
Al carrer de l'Hospital número 34 es troba el Portal de la Canal. La sortida condueix als rentadors públics i al carrer de la Murada. És un portal doble d'arc de mig punt adovellat amb una torre.

## Història

La primera documentació de Mont-roig data de l'any 1118 i la Carta de Població és del 13 d'agost de 1180. El portal de la Canal està documentat des del segle xv, i el portal d'Avall té la data de 1595.
El castell es va deixar de fer servir com a tal força aviat i el poble el va fer servir com a casa del consell fins al segle xv. A partir del 1530 es va començar a urbanitzar la fortalesa. Finalment es va enderrocar per fer servir el seu emplaçament per construir la nova església.
Durant la guerra de Successió Mont-roig va ser durament castigat, enderrocant-se part de la muralla i cremant-se els portals d'accés.

## Referències

* 1 2 3 4 5 6 7 «Muralla de Mont-roig del Camp». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 novembre 2015].

## Enllaços externs

* «Muralla de Mont-roig del Camp». Mapa de recursos culturals. Diputació de Tarragona.
# Pangal

* Aquest article tracta sobre sobre la fortalesa d'Andhra Pradesh. Si cerqueu poble de Manipur, vegeu «Pangals».
Pangal és una antiga fortalesa de muntanya al districte de Mahbubnagar a Andhra Pradesh al sud del poble de Pangal, a prop de 400 metres d'altura. El fort té uns 2 km, set muralles i una ciutadella al centre, amb set torres.
Fou teatre d'una batalla entre el raja de Warangal i el raja de Vijayanagar d'un costat i el sultà Tadj al-Din Firuz Shah Bahmani (1397-1422), el 1417, en què aquest darrer fou derrotat. Sultan Kuli Kutb-ul-Mulk Kutub Shah (1495-1543) de Golconda hi va obtenir una victòria decisiva sobre el raja de Vijayanagar el 1513. Segons una inscripció el 1604 vivia al fort la reina mare amb el kiladar Khairat Khan. També hi va residir Nawab Nizam Ali Khan d'Hyderabad entre 1786 i 1789.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pangasius bedado

Pangasius bedado és una espècie de peix de la família dels pangàsids i de l'ordre dels siluriformes.

## Distribució geogràfica

Es troba a Àsia: Indonèsia.

## Referències

* ↑ uBio (anglès)
* ↑ Cuvier G. & Valenciennes A. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. v. 15. i-xxxi + 1-540.
* ↑ BioLib (anglès)
* ↑ FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Otis (Kansas)

Otis és una població dels Estats Units a l'estat de Kansas. Segons el cens del 2000 tenia 325 habitants.

## Demografia

Segons el cens del 2000, Otis tenia 325 habitants, 148 habitatges, i 92 famílies. La densitat de població era de 418,3 habitants/km².
Dels 148 habitatges en un 30,4% hi vivien nens de menys de 18 anys, en un 52% hi vivien parelles casades, en un 6,1% dones solteres, i en un 37,8% no eren unitats familiars. En el 35,1% dels habitatges hi vivien persones soles el 22,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,2% tenia menys de 18 anys, un 10,2% entre 18 i 24, un 21,8% entre 25 i 44, un 24,6% de 45 a 60 i un 21,2% 65 anys o més.
L'edat mediana era de 43 anys. Per cada 100 dones de 18 o més anys hi havia 94,6 homes.
La renda mediana per habitatge era de 27.109 $ i la renda mediana per família de 35.625 $. Els homes tenien una renda mediana de 26.875 $ mentre que les dones 18.929 $. La renda per capita de la població era de 14.290 $. Entorn del 4,5% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Otis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Otis». American Fact Finder. Oficina del Cens dels Estats Units, 12-01-2010.